open-index/open-wikipedia-markdown huggingface dataset:
Douglas B-18 Bolo

**Douglas B-18 Bolo** var et amerikansk to-motors bombefly. B-18 Bolo var basert på passasjerflyet DC-2 og hadde et tilsvarende haleparti og en vinge som hadde samme form og profil som denne.

B-18 Bolo var i 1940 det mest tallrike strategiske bombeflyet i det daværende United States Army Air Corps, men ble gradvis frem mot 1942 fullstendig erstattet av B-17 Flying Fortress i denne rollen. I 1942 ble 122 B-18 og B-18A konvertert til anti-ubåtfly, som ble flytypens primære rolle deretter. 20 B-18A ble også levert til Royal Canadian Air Force hvor de fungerte som maritime overvåkningsfly.

## Varianter

* **B-18** – Første produksjonsserie på 134 fly. Utstyrt med Wright R-1820-45 9-sylindrede stjernemotorer med en ytelse på 930 hk.
* **B-18A** – Andre produksjonsserie på 217 fly. Skiller seg fra B-18 ved blant annet nytt neseparti og kraftigere Wright R-1820-53 motorer (1000 hk).
* **B-18B** – Anti-ubåtfly. I alt 122 B-18 og B-18A ble konvertert til denne standarden og utstyrt med radar og annet relevant utstyr for anti-ubåtkrigføring.
* **B-18C** – Anti-ubåtfly. To konverterte B-18A tilsvarende B-18B, men med forskjeller i utstyr.
* **C-58** – To B-18A ombygd til transportfly.
* **Digby I** – Betegnelsen på de 20 B-18A som ble levert til Canada.
* **XB-22** – Planlagt variant av B-18A utstyrt med Wright R-2600-1 Cyclone motorer med en ytelse på 1&nbsp;600 hk. Ble aldri bygget.

## Spesifikasjoner

## Referanser




## Eksterne lenker
* Douglas B-18 Bolo
Christer Knutsen

**Christer Knutsen** (født 14. august 1975) er en norsk musiker (vokal, piano og gitar) fra Randaberg. Han har gitt ut tre soloalbum innen country/pop/folk og har vært medlem av bandet Tumbleweed som ble nominert til Spellemannprisen 2003. Han har dessuten bidratt som musiker for Madrugada, Thomas Dybdahl, Geir Zahl, Aslak Dørum, Sivert Høyem og Torgeir Waldemar.

Som soloartist har han hatt med seg backingbandet Sacred Hearts som består av Pål Hausken (trommer), Magne Vestrum (bass) og Rune Helland (gitar, pedal steelgitar) og Lars Lundevall (gitar)

## Diskografi
* *[[Would You Please Welcome]]* (C+C/Frode Records, 2005)
* *[[Grand Hotel (album)|Grand Hotel]]* (C+C/Frode Records, 2006)
* *[[Now Breathe]]* (CCAP, 2009)

## Referanser


## Eksterne lenker
* 
* 
* 
* Hjemmeside
Olsenbanden jr. går under vann

***Olsenbanden jr. går under vann*** er en norsk eventyr,- barne- og familiefilm fra 2003. Dette er den første filmen om Olsenbanden Jr. og kom to år etter TV-serien.

## Handling
Etter et mislykket kupp på barnehjemmet, kommer Egon ut av Lykkebo barnehjem med en ny pakke under armen. Denne gangen vil Egon skaffe seg foreldre og bli en rik gutt, som kan slippe å rydde rommet sitt! Med et litt kløpulver og et stykke illeluktende gammelost overlister han de andre barna som også ønsker å bli adoptert, og Egon blir adoptert av den velstående Gyldenløwe-familien - som bor i holmenkollen-åsene. Men ikke lenge. Som i nesten alle Olsenbanden-filmer, går noe galt også her. Til hans forferdelse fjerner hans nye adoptiv-far skjegget, og adoptiv-moren hans går med parykk. Det viser seg at de er kjeltringene Bang-Johansen og Ursula Wasserschmidt, datter av den høytstående tyske offiser Otto Wasserschmidt fra andre verdenskrig.

Kjeltringene planlegger å bruke Egon Olsen for å få fatt i en skatt som ligger i en ubåt som forliste i Oslofjorden under krigen. Denne skatten består av både kronjuveler, gull og diamanter, som ligger i et Franz Jäger-pengeskap i ubåten. Men bare en veldig liten person, som Egon Olsen, kan komme seg inn gjennom en bitteliten luke på ubåten. Egon, Benny, Kjell og Dynamitt-Harry tar også opp jakten på denne skatten. På samme tidspunkt har Herman tatt med seg Valborg på seiltur, noe som går virkelig hardt inn på Kjell. Med Egon i dykkeklokke, Benny i dykkerdrakt, Harry på vinsj og pumpe, og Kjell på redningsaksjon med Valborg, blir dette et spennende kupp!

## Rolleliste

## Eksterne lenker
* 
* 
* ''Olsenbanden jr. går under vann'' hos Filmfront
Kim Yong-il

:*Må ikke forveksles med [[Kim Jong-il]], tidligere nordkoreansk leder* 

**Kim Yong-Il** (født 1944) er tidligere statsminister i Nord-Korea. Han tjenestegjorde i Den koreanske folkearméen fra 1960 til 1969, før han ble uteksaminert fra Rajin sjøfartsuniversitet som navigasjonsoffiser. Han arbeidet som instruktør og nestsjef i en underavdeling til departementet for land- og sjøtransport i 14 år. 

Han var minister i departementet fra 1994 til han ble valgt som statsminister i 2007. Han var ansvarlig for utbygginger ved Ryongnam skipsreparasjonsverft nær havnebyen Nampo ved utløpet til elva Taedong. 7. juni 2010 fikk han sparken som statsminister og ble erstattet av Choe Yong-rim.

## Se også
* Liste over nordkoreanske statsministre

## Referanser
Tumbleweed

**Tumbleweed** var et band fra Stavanger som eksisterte i perioden 1995 til 2006 med Rolf Gjesdal som frontfigur og eneste som var medlem hele perioden. Bandet spilte countrybasert rock og ga ut to album. Det andre albumet, *Once More With Feeling* fra 2003, ble nominert til Spellemannprisen 2003 i klassen blues/country.

## Medlemmer
### Medlemmer ved oppløsning
* Rolf Gjesdal: vokal og gitar
* Rune Helland: pedal steelgitar og gitar
* Christer Knutsen: piano og vokal
* Eirik Lye: bassgitar
* Erik Rønli: trommer

### Tidligere medlemmer
* Steffen Schreuder: gitar
* Meidel Hagane: bass
* Guttorm Hundsnes: trommer
* Morgan Salminen: trommer
* Vegar Dyrnes: gitar
* Torgeir «Togga» Gundersen: gitar
* Trond Helge Bårdsen: Piano og orgel

## Diskografi
### Album
* *[[Another Kind of Happiness]]* (G-D-C Records/Tuba Records, 2000)
* *[[Once More With Feeling]]* (G-D-C Records/Tuba Records, 2003)

### EP-er
* *Fivehighhorses* (G-D-C Records, 1998)
* *NeoCosmicBreakdownDeluxe*  (G-D-C Records, 1999)

## Eksterne lenker
* 
* Hjemmeside
Olsenbanden jr. på rocker’n

***Olsenbanden jr. på rocker'n*** er en norsk eventyr-, familie- og barnefilm fra 2004, i serien om Olsenbanden jr.

## Handling
Egon hjalp Kjell med å jukse på matteprøven, men selvfølgelig måtte Valborg sladre! Dermed havnet Egon bak lås og slå igjen... Men da han kommer ut igjen, har han en fullstendig nymotens plan. De skal prøve seg som rockeartister og vinne skolekonkurransen og få spille på selveste åpningsaften av Norsk rikskringkasting (NRK). Men der er det dessverre ikke bare Olsenbanden som prøver seg. Biffenbanden har en særdeles god låt som er lagd spesielt til Valborg. Noe som får Kjell til å tenne på alle pluggene! Det samme har Herman. Han skal spille *Til Elise* av Beethoven. Men han har kalt sangen  «Til Valborg» i stedet. Kjell bestemmer seg for å kalle deres sang *Valborg oh oh ye ye... * Olsenbanden får hjelp av fetteren til Kjell, som heter Tommy. En dag kommer en amerikaner som kaller seg Pop-Johansen for å høre på bandet til fetteren til Kjell. Olsenbanden vil også prøve seg på det, men det koster 50.000 kroner å spille inn en sang i Amerika. Olsenbanden må vinne konkurransen, og det gjør de. Men Biffenbanden har sabotert Hermans piano, og skylda blir lagt på Olsenbanden. Det viser seg også at Pop-Johansen er en skurk som har stukket av med alle pengene til Olsenbanden. Egon, Benny og Kjell må dermed jobbe hardt for å få tilbake pengene og bevise for Hermansen og Holm at det ikke var de som saboterte Hermans piano.

Filmen inneholder flere musikksekvenser, hvor en del av disse er filmet i og utenfor Snackbaren til Syvertsen, som i virkeligheten ligger i Brettevilles gate 20 på Torshov.

## Rolleliste

## Eksterne lenker

* 
* 
* ''Olsenbanden jr. på rocker'n'' hos Filmfront
Basiliscus

* *[[Basiliscus basiliscus]]*
* *[[Basiliscus galeritus]]*
* *[[Plumed Basilisk|Basiliscus plumifrons]]*
* *[[Basiliscus vittatus]]*

:*Se også: [[Basilisk]], et fabeldyr, og [[Basiliskos|Flavius Basiliscus]], østromersk keiser*

***Basiliscus*** er en slekt øgler som inkluderer vanlig basilisk og hjelmbasilisk.

## Bygning og utseende
De ekte basiliskene er relativt lange og slanke øgler som blir 70 til 75&nbsp;cm som voksne, med en kroppsvekt på rundt 80 gram. Basilisker vokser raskt som unge og mer ujevnt som voksne. Halen bærer et karakteristisk seil, særlig hos hannene, og de forskjellige artene har gjerne mer eller mindre velutviklede seil, både på ryggen og hodet. Tilsvarende seil er kjent fra nå utdødde krypdyr som *[[Dimetrodon]]* og *[[Spinosaurus]]*.

Basiliskene er brune til grønne av farge, med mer blålige tegninger langs ryggen og distinkt gul iris. Huden felles flekkvis.

## «Jesusøglen»

## Levested
De ekte basiliskene finnes over mesteparten av Latin-Amerika der det finnes elver og bekker, fra Mexico til Ecuador. Slekten er svært tilpasningsdyktig og rømte dyr har etablert ville bestander blant annet i Florida, hvor de graver seg ned i løvhauger for å holde varmen om vinteren.

## Klassifisering

Slekten ***Basiliscus***
* Vanlig basilisk, *[[Basiliscus basiliscus]]*
* Rødhodet basilisk, *[[Basiliscus galeritus]]*
* Grønn basilisk, *[[Basiliscus plumifrons]]*
* Stripebasilisk, *[[Basiliscus vittatus]]*

## Eksterne lenker
* 
* Jesus Lizard Robot Forsøk på å bygge en robot som kan løpe på vannet som en basilisk (engelsk)
* Hvordan basilisker løper på vannet (engelsk)
* Video av basilisk som løper over en bekk
* Tetrapod Zoology: Tell me something new about basilisks, puh-lease
Internal Revenue Service

**Internal Revenue Service** (**IRS**) er et amerikansk føderalt forvaltningsorgan som krever inn skatter og håndhever av den amerikanske skatteloven.

IRS har sin opprinnelse fra kommissæren for interne inntekter, en føderal enhet opprettet i 1862 for å beregne landets første inntektsskatt for å finansiere den amerikanske borgerkrigen. Dette midlertidige tiltaket finansierte mer enn en femtedel av Unionens militærutgifter før det utløp ti år senere. I 1913 ble det sekstende grunnlovstillegget til USAs grunnlov ratifisert, som tillot Kongressen å innføre skatt på inntekt, noe som førte til opprettelsen av Skatteetaten.

I tillegg til å samle inn inntekter og forfølge skattesvindlere, utsteder IRS administrative forskrifter, som inntektsvedtak og private brevvedtak. Tjenesten publiserer også Innenlands Bullettin, som inneholder ulike IRS-erklæringer. Å ha bindende regulering og forskrifter tillater skattytere å stole på dem.

Som med alle administrative forordninger, utfordrer skattytere noen ganger lovligheten av forordningene, og domstolene kan av og til avvise en regel hvis enheten har overskredet sin myndighet. IRS utsteder også offisielle uttalelser kalt Inntektsprosedyrer.

IRS bruker testen for fast bosted for å avgjøre om en amerikansk statsborger eller utenlandsk bosatt kan anses som fast bosatt i et annet land eller flere land i en sammenhengende periode som inkluderer hele skatteåret.

I tillegg til de ovennevnte prosedyrene, er IRS også involvert i offisiell regelmaking for å gi sin egen offisielle tolkning av loven, eller når loven selv foreskriver at finansministeren skal delta i slik regelmaking.

IRS ledes for tiden av Daniel Werfel, som ble kommissær for interne inntekter 13. mars 2023. Han etterfulgte Douglas O'Donnell, som var fungerende kommissær for interne inntekter etter at Charles P. Rettigs periode som kommissær endte 12. november 2022.

## Referanser


## Eksterne lenker
* 
* 
* Tax Protester FAQ av Dan Evans tilbakeviser påstander om at innteksskatten og IRS er ugyldig
* IRS Property Auctions Hvordan kjøpe fra IRS
* Internal Revenue Service Fan-nettside med RSS-nyheter, forum og RSS-blogger
Rødøy herredstyre 1926−1928

**Rødøy herredstyre 1926−1928** er en oversikt over representanter og varamenn i Rødøy herredstyre, etter herredstyrevalget i 1925.

I 1925 var det direkte valg på personer, og velgerne leverte lister over foreslåtte medlemmer av herredstyret. De som fikk flest stemmer ble herredstyremedlemmer.

På hver stemmeseddel var det skilt mellom representanter og varamenn. Både representanter og varamenn var valgbare.

5 medlemmer av formannskapet, og 5 varamenn til formannskapet ble valgt av Rødøy herredstyre den 23. november 1925.

## Herredstyrevalget 1925
### Stemmeberettigede
Statistisk sentralbyrå opererer med 1 418 «effektivt stemmeberettigede» (682 menn og 736 kvinner). Manntallet som ble utlagt på Rødøy lensmannskontor og på butikken til Lossius på Rødøy, fra 15. juli til 20. august 1925, talte imidlertid 1 424 stemmeberettigede.
### Valgdeltagelse
Valget ble avholdt den 10. oktober 1925. Det ble avgitt 270 stemmer (220 menn og 50 kvinner), hvorav 3 ble forkastet. Antall godkjente stemmer var 267. Valgdeltagelsen var dermed 19,0 %. Stemmene ble opptalte av Rødøy valgstyre i kommunelokalet på Rødøy  den 12. oktober og den 14. oktober 1925.
### Stemmene fordelt på valgkretsene

### Representanter

### Varamenn

## Se også
*Kommunestyrevalg i Rødøy

## Kilder
* Arkivet, Rødøy kommune
* Norges Offisielle Statistikk.VII.192: *Kommunevalgene 1925*, utgitt av Det Statistiske Centralbyrå, Oslo, i kommisjon hos H.Aschehoug & Co., 1926
John Magee (episkopal prest)

**John Magee** (født 1884, død 1953) var en amerikansk episkopal prest som virket som misjonær i Kina. Han klarte å filme japanske overgrep mot kinesiske sivilister under Nanjingmassakren i desember 1937. Magees filmer ble smuglet ut og vist til medlemmer av den amerikanske regjering i et mislykket forsøk på å få USA til å ilegge sanksjoner mot Japan.

## Eksterne lenker
* About Reverend Magee's Documentary
* The Reign of Terror: The Safety Zone and American Missionaries
Iron Crown Enterprises

**Iron Crown Enterprises** (**ICE**) er et selskap som gir ut rollespill, brettspill, kortspill og miniatyrspill. 

Det ble grunnlagt i 1980 kort tid etter at flere grunnleggere ble ferdigutdanna ved University of Virginia. Det kom raskt ut med et eget rollespillsystem, *[[Rolemaster]]*, og fikk senere lisensiert Tolkiens fiktive verden, Midgard (engelsk: *Middle-earth*). Dette førte til et nytt system, *Middle-earth Role Playing*. 

26. oktober 2000 ble det kunngjort at ICE hadde nått «kapittel 7» i USAs konkurslovgivning, som viser til en likvideringsprosess. Dette førte til at Tolkien-rettighetene forsvant. 19. november 2001 ble det kunngjort at (de fleste) rettighetene til *Rolemaster*, *Spacemaster* og *Shadow World* ble kjøpt opp av et selskap kalt Aurigas Aldebaron LLC gjennom ICE-tilhengeren John R. Seal. Aurigas Aldebaron tillot et annet selskap, Mjolnir LLC (kunngjort som Phoenix LLC), å bruke rettighetene. Mjolnir var stort sett startet og drevet av tidligere ICE-ansatte. I januar 2011 ble det kunngjort at ICE-rettighetene skulle overføres til Guild Companion Publications Ltd. I slutten av 2015 ble Aurigas Alderbaron og Guild Companion Publications slått sammen til ett selskap – Iron Crown Enterprises Ltd. 

## Utvalgte verker

* *[[Rolemaster]]*
* ''Middle-earth Role Playing''
* *[[Spacemaster]]*
* *[[Shadow World]]*

## Referanser


## Eksterne lenker

* 
*
Asker og Bærum Boligbyggelag

**Asker og Bærum boligbyggelag** (**ABBL**) ble etablert 1. november 1993 etter en sammenslåing av Asker Boligbyggelag (etablert 10. april 1961) og Bærum Boligbyggelag (BBL, etabl. 24. november 1945). 

Det første borettslaget som ble bygget i regi av BBL var Ekeberg borettslag på Bekkestua (stiftet 18. september 1950). 

ABBL har ca. 18 500 medlemmer og forvalter  boliger i ca. 240 borettslag, sameier og andre selskap i Asker, Bærum og Oslo vest.

ABBL er det største boligbyggelaget i Norge som ikke er medlem av Norske Boligbyggelags Landsforbund (NBBL).

ABBL var det første boligbyggelaget som organiserte nye boliger som eierseksjonsleiligheter i Norge. I 1978, fire år før Eierseksjonsloven ble vedtatt, ble Furu Boligsameie i Bærum etablert. ABBL var også det første boligbyggelaget i Norge som etablerte egen eiendomsmeglerforretning.  

Boligbyggelaget har i 2024 flere boligprosjekter i Asker og Bærum under planlegging, som for eksempel Atelierhagen i Asker. 

## Referanser


## Eksterne lenker
*
The Young Norwegians

**The Young Norwegians** ble startet i 1966 som en viseduo bestående av Bjørn Morisse (gitar) og Lillebjørn Nilsen (banjo og gitar). Ettersom Bjørn Morisse var den høyeste av de to fikk han kallenavnet Store-Bjørn, mens Bjørn Falk Nilsen ble kalt for Lille-Bjørn. Dette kallenavnet har siden blitt hengende ved ham.

Lillebjørn Nilsen har fortalt om deres første møte på Viseklubben Dolphin. Han satt for seg selv og spilte banjo da Bjørn Morisse kom bort, grep ham i skulderen og ba ham bli med utenfor. 17 år gamle Lillebjørn trodde han skulle få bank, og ble så lettet da han ble spurt om de skulle danne ei visegruppe sammen at han straks svarte ja. Ukebladet Det Nye kledde dem opp og presenterte dem for leserne, og visegruppa begynte å opptre på ulike arrangementer i Oslo og omegnen. The Young Norwegians utga noen singler på Triola og Troll i 1966, etterfulgt av albumet *Things on Our mind*. 1. mai 1967 spilte de sammen med Anne Mette & Phonic Four, i aulaen på Bøler skole.

I 1967 begynte Lillebjørn Nilsen på musikklinjen ved Hartvig Nissens Skole i Oslo, hvor han traff Steinar Ofsdal, som spilte kontrabass, cello, fele og seljefløyte. De  to ble snart kamerater, og Lillebjørn overtalte ham til bli med i visagruppa. Dermed ble Steinar Ofsdal med på deres neste LP, *Music*, som utkom i 1968. Allerede tidlig på året i 1969 ble The Young Norwegians oppløst.

## Diskografi
### LP
* *[[Things On Our Mind]]*. Triola TNLPS 17. (1967)
* *[[Music (album)|Music]]*. Polydor 184 187. (1968)

### Singel
* *Joys Of Love* / *Jug Of Punch*. Triola TN 480. (1966)
* *Vuggevise for André* / *Goodbye To Your Sparkling Blue Eyes*. Troll TR 193  (1966)
* *Plenty Nothingness And Love* / *Det står ein friar uti garde*. Troll TR 200 (1966)
* m/Kari Svendsen: *Grannie* / *Nightingale*. Triola TN 460 (1967)

## The Young Norwegians på NRK
* *Trubadurer ved gamle murer* (sendt 19. august 1967)
* *Ei vise er så mangt* (sendt 13. april 1968)
* *Torsdagstoner - The Young Norwegians* (sendt 27. februar 1969)

## Referanser


## Eksterne lenker
* The Young Norwegians (1966–1968) Lillebjørn Nilsens nettsider
Roger Tiegs

**Roger Tiegs** (født ), mest kjent under artistnavn «**Infernus**», er en norsk black metal-musiker.

## Biografi
Infernus grunnla det norske black metal-bandet Gorgoroth i 1992 og har vært aktiv i bandet siden. I tillegg til Gorgoroth har Infernus spilt i bl.a Borknagar og Orcustus. Han har turnert verden over med Gorgoroth og gitt ut plater på plateselskaper som Nuclear Blast, Malicious Records og Season of Mist. Gorgoroth har nå kontrakt med Regain Records. Infernus er både tekstforfatter og låtskriver, og hans hovedinstrument er gitar, men han har også bidratt med bass, trommer og vokal i de ulike bandene han har spilt i i tillegg til å stå for produksjon og arrangementer. I 2005 ble gitaristen dømt til tre års fengsel for å ha holdt en kvinne fanget og voldtatt henne i leiligheten sin sammen med en kamerat. Infernus anket dommen som ble omgjort til et års fengsel for uaktsom voldtekt og startet soningen i slutten av 2006 mens kameratens dom ble opprettholdt. Infernus ble prøveløslatt i 2007.

Høsten 2007 oppstod det interne stridigheter i Gorgoroth da vokalist Gaahl og bassist King forsøkte å sparke Infernus ut av bandet, og viste til gitaristens fengselsdom for voldtekt og oppførsel etter løslatelse. Infernus varslet at han ville gå rettens vei for å beholde navnet. 13. desember 2007 kom Gorgoroths plateselskap, Regain Records, med en offisiell uttalelse hvor de anerkjente Infernus som den rettmessige innehaver av bandnavnet Gorgoroth samt dets logo og varemerke. En rettslig avgjørelse fra mars 2009 ga dessuten Infernus medhold. Med ny Gorgoroth-besetning ga Infernus deretter ut bandets åttende studioalbum *[[Quantos Possunt ad Satanitatem Trahunt]]* i oktober 2009.

Infernus er daglig leder og deleier av plateselskapet Forces of Satan Records, stiftet i 2006.

## Diskografi
### Borknagar
* *[[Borknagar (Borknagar-album)|Borknagar]]* (1995)
### Desekrator
* *Metal for Demons* (1998)
### Gorgoroth
* *A Sorcery Written in Blood* (demo, 1993)
* *Promo '94* (promotape, 1994)
* *[[Pentagram (album)|Pentagram]]* (1994)
* *[[Antichrist]]* (1996)
* *[[The Last Tormentor]]* (7", 1996)
* *[[Under the Sign of Hell]]* (1997)
* *[[Destroyer, or About How to Philosophize With the Hammer]]* (1998)
* *[[Incipit Satan]]* (2000)
* *[[Twilight of the Idols (In Conspiracy with Satan)|Twilight of the Idols]]* (2003)
* *[[Ad Majorem Sathanas Gloriam]]* (2006)
* *Bergen 1996* (MCD, 2007)
* *[[True Norwegian Black Metal - Live in Grieghallen]]* (2008)
* *Black Mass Krakow 2004* (DVD) (2008)
* *[[Quantos Possunt ad Satanitatem Trahunt]]* (2009)
* *Instinctus Bestialis* (2015)

### Norwegian Evil
* *A Norwegian Hail to VON* (dobbel gatefold 7" med Amok, Taake og Urgehal) (2005)
### Orcustus
* *Demo 2002* (2002)
* *World Dirtnap* (7") (2003)
* *Wrathrash* (7") (2005)
* *Orcustus* (2009)

## Referanser


## Eksterne lenker
* Infernus offisielle side hos MySpace
*  hos Gorgoroth
*  hos Forces of Satan Records
Michael Cochrane (skuespiller)

**Michael Cochrane** (født 19. mai 1947) er en britisk skuespiller som har spesialisert seg i å spille medlemmer av overklassen.

Han har spilt i mange TV-serier og hørespill på radio, blant annet som Oliver Sterling i BBC Radio 4s såpeopera *[[The Archers]]* og i TV-seriene *[[The Pallisers]]* (1974), *[[Wings (TV-serie)|Wings]]*, *[[The Citadel (TV-serie)|The Citadel]]* (1983), *[[Goodbye Mr. Chips]]* (1984), *[[Sharpe]]* og *[[No Job for a Lady]]*.

Han har spilt to ganger i TV-serien *[[Doctor Who]]*. Først som Charles Cranleigh i historien *[[Black Orchid]]* (1982) og deretter som Redvers Fenn-Cooper i *[[Ghost Light]]* (1989). Han spilte også i *Doctor Who*-hørespillet *No Man's Land* av Big Finish Productions i 2006.

## Referanser


## Eksterne lenker
*
Carl Forgione

**Carl Forgione** (født 3. mai 1944, død 10. september 1998) var en britisk skuespiller

Han spilte i blant annet TV-seriene *[[Dixon of Dock Green]]*, *[[Blake's 7]]*, *[[Star Cops]]*, *[[Coronation Stret]]*, *[[The House Eliott]]* og *[[Doctor Who]]*.

Blant Forgiones teaterroller finner man flere roller i *Kong Henrik IV del 1* (1964). Han døde av kreft i 1998.

## Eksterne lenker
*
Saw (filmserie)

***Saw*** er en amerikansk/australsk skrekkfilm-serie distribuert av Lions Gate Films, produsert av Twisted Pictures og skapt av James wan og Leigh Whannell. Det er totalt ni filmer i serien.   

I 2003 lagde Wan og Whannel en kortfilm som skulle presentere konseptet de utviklet for en potensiell spillefilm. Kortfilmen ble til slutt en suksess, og i 2004 debuterte den første filmen på Sundance filmfestival. Filmen ble utgitt på kinoer i oktober. Oppfølgerne ble regissert av Darren Lynn Bousmann, David Hackl og Kevin Greutert og skrevet av Wan, Whannell, Bousman, Patrick Melton og Marcus Dunstan og ble utgitt hver oktober mellom 2004 og 2010. Begge skaperne ble med i serien som eksklusiv produsenter.  

Den 22. juli 2010 annonserte produsenten Mark Burg at det skulle bli en syvende film, Saw 3D, som skulle bli den siste filmen i serien. I 2012 ble det rapportert om at Lionsgate var interessert i en omstart av serien, og i november 2013 ble det annonsert at de jobbet med en ny film. En åttende film, Jigsaw, ble etterhvert utgitt i oktober 2017. I 2019 ble en niende film annonsert, The Organ Donor, med komiker Chris Rock som skuespiller, produsent og co-skriver.   

Filmserien har primært fokusert på John Kramer, også kjent som "Jigsaw killer" eller "Jigsaw". Han ble kort introdusert i Saw og utviklet mer i etterfølgerne. Istedenfor å drepe så fanger Jigsaw ofrene sine i situasjoner som han kaller "tester" eller "spill", som skal teste viljen deres til å overleve fysisk og psykisk tortur. Jigsaw tror at dersom de overlever vil de bli "rehabilitert". Selv om John ble drept i Saw III så forsetter filmene å fokusere på hans innflytelse over Jigsaw killer og hans lærlinger ved å bruke tilbakeblikk.   

Filmserien hadde spilt inn over $1 milliard fra billettsalg og detaljomsetning innen 2009, og filmene har samlet inn over 976 millioner dollar på verdensbasis i 2018.   

## Filmer
}
| Darren Lynn Bousman
| Josh Stolberg & Peter Goldfinger
| Chris Rock
|}

## Referanser


## Eksterne lenker
*
Rolemaster

***Rolemaster*** er et rollespill fra Iron Crown Enterprises. Det ble først utgitt i 1980. Det er basert på fantasy og er hovedsakelig satt i en fiktiv verden kalt «Shadow Realm» (engelsk, omtrentlig «Skyggeriket»). 

## Utgaver
*Rolemaster* ble, før iron Crowns likvidering i 2000, utgitt i fire uavhengige utgaver. Den tredje utgaven kom ut i 1994 og ble kalt *Rolemaster Standard System*. Den fjerde utgaven kom ut i 1999, med navnet *Rolemaster Fantasy Role Playing*. 

* *Rolemaster* (1. utgave; 1980)
* *Rolemaster 2nd edition* (2. utgave; 1986) – senere revidert og utgitt som *Rolemaster Classic*
* *Rolemaster Standard System* (3. utgave; 1994)
* *Rolemaster Fantasy Role Playing* (4. utgave; 1999)
* *Rolemaster Unified* (2022)

## Referanser


## Eksterne lenker
*
Sportsklubben Vidar

**Sportsklubben Vidar** (**SK Vidar**) er en idrettsklubb fra Oslo. Klubben ble stiftet 1. september 1919 og er i dag en ren friidrettsklubb. Klubben er en aktiv arrangør av stevner og konkurranser. Den største er Oslo Maraton, Bislettlekene og som en del av Bislett Alliansen er de medarrangør av Bislett Games.

## Kjente utøvere
Klubben har hatt en rekke kjente friidrettsutøvere, og følgende har vunnet den norske kongepokalen for klubben:
* Mette Bergmann (1995)
* Atle Douglas (1993) 
* Hanne Haugland (1990, 1994, 1996, 1997 og 1999)
* Per Erling Olsen (1982)
* Lisbeth Pedersen (2002)
* Andreas Thorkildsen (2004 og 2005)
* Grete Waitz (1973, 1974, 1975, 1976, 1977, 1978 og 1979)
* Line Kloster (2016)

## Eksterne lenker
*
BAUHAUS-galan

**Stockholm Bauhaus Athletics**, tidligere kalt **DN Galan** er et årlig svensk friidrettsstevne som blir arrangert på Stockholms stadion i Stockholm. DN Galan ble grunnlagt av Sixten Borg i håp om å få Peter Snell, den olympiske mesteren på 800 og 1500 meter fra Sommer-OL 1964 i Tokyo (etter at alt var klart meldte Snell forfall til stevnet). 

I 2015 ble Bauhaus ny sponsor for stevnet, og det byttet da navn til Stockholm Bauhaus Athletics.

## Historie
Den første DN Galan ble arrangert på Stockholms Olympiska Stadion den 4. og 5. juli 1967. Navnet på konkurransen var egentlig «Julitävlingarna» og bygde på en gammel sommertradisjon. DN Galan var klassifisert som IAAF Super Grand Prix og fra 2006 inngikk stevnet i den nye «World Athletic Tour». Fra 2010 er stevnet et av de fjorten arrangørene av serien Diamond League.

Et av de største øyeblikkene (sett med svenske øyner) er trolig da Patrik Sjöberg i 1987 satte sin svenske rekord på 2,42 meter i høyde. Resultatet som da var en tangering av verdensrekorden er fortsatt gjeldende europarekord.

## Verdensrekorder
Per 2025 er det satt 13 verdensrekorder under stevnet.

## Referanser


## Eksterne lenker
* DN Galans hjemmeside
* Banerekorder
From Dusk Till Doom

***From Dusk Till Doom*** er det andre albumet av det norske heavy metal bandet Stonegard. Det ble utgitt på verdensbasis den 11. september 2006. 

## Spor
# «From Dusk Till Doom» – 3:54
# «The Last Good Page» – 3:24
# «Morpheon» – 3:38
# «Crooked Feathers» – 4:18
# «Helios, Cursed» – 3:21
# «Rescue» – 4:30
# «S&C» – 2:55
# «Blade» – 4:59
# «Locust» – 4:41

## Eksterne lenker
*
Sylvia Syms

**Sylvia Syms** (1934–2023) var en britisk skuespillerinne. Hun spilte i flere filmer i 1950- og 1960-årene, men var aktiv innen film, TV og teater gjennom hele livet.

## Biografi
### Privat
Syms ble født i London. Foreldrene var Daisy (Hale) og Edwin Syms, som var henholdsvis et fagforeningsmedlem og en embetsmann. Hun ble utdannet ved Royal Academy of Dramatic Art. Datteren Beatie Edney er også en skuespillerinne.

### Karriere
Syms begynte å spille i filmer i andre halvdel av 1950-årene. I *My Teenager Daughter* spilte hun Anna Neagles vanskelige datter og i disse årene jobbet hun også med Flora Robson, Orson Welles, Stanley Holloway, Lilli Palmer og William Holden. I 1958 spilte hun i filmen *[[Ice-Cold in Alex]]*, som i de siste årene har blitt en kultklassiker fordi et klipp fra filmen ble brukt i en ølreklame.

I 1958 spilte hun også i den engelske borgerkigshistorien *The Moonraker* med George Baker. Noen få år senere spilte hun Tony Hancocks kone i komedien *[[The Punch and Judy Man]]*. Etter denne fulgte flere komedier, som *[[The Big Job]]*, men hun fikk mest hyldest for dramaene hun var med i, slik som *[[The Tamarind Seed]]*. For denne filmen ble hun nominert til en British Film Academy-pris. I 1970-årene spilte hun blant annet i komiserien *My Good Woman* (1972&ndash;74). Hun har også spilt Margaret Thatcher i både TV og på teater og i 1989 spilte hun i TV-serien *[[Doctor Who]]* i historien *[[Ghost Light]]*.

I 2002 var hun med i miniserien *[[The Jury]]* og i 2006 spilte hun Elizabeth Bowes-Lyon i filmen *[[The Queen]]* med Helen Mirren. Syms ble i juni 2007 utnevnt til offiser av Order of the British Empire.

## Referanser


## Eksterne lenker
* 
*
Fylkesvei 227 (andre betydninger)

I Norge finnes **fylkesvei 227** i de følgende fylkene:

*Fylkesvei 227 (Akershus)
*Fylkesvei 227 (Aust-Agder)
*Fylkesvei 227 (Hedmark)
*Fylkesvei 227 (Hordaland)
*Fylkesvei 227 (Troms)
Lære (måleteknikk)

Et **lære** eller **målelære** er en innretning som anvendes for målinger. Det er særlig brukt mekaniske målinger så som diameter, dybde, tykkelse osv. Med f.eks. følere kan en måle ventilklaring i motorer. Et annet eksempel: med to «diameter-lære» kan en avgjøre om et hull er stort nok, men ikke for stort. Dette testes ved at det tykke testlæret ikke går gjennom, mens det tynne går gjennom. Tilsvarende kan to gafler teste om tykkelsen er innenfor gitte grenser.
IAAF World Athletics Final

**IAAF World Athletics Final** var et årlig internasjonalt friidrettsstevne som fra 2003 erstattet IAAF Grand Prix Final. Til stevnet ble det invitert utøvere som var topp syv fra sesongens IAAF Golden League-stevner i tekniske øvelser og løpsøvelser opp til 800 meter, og topp elleve fra løpsøvelser fra 1500 meter og oppover, basert på poeng. I 2009 opphørte stevnet.

IAAF holdt plass nummer 8 og 12 åpent for *wild cards*. Dette åpnet for at fem utøvere kunne få spesialinvitasjon til stevnet. Bakgrunnen fro en slik åpning var om en utøver hadde vært skadet i deler av sesongen, eller andre omstendigheter som kunne holde en ledende utøver borte fra finalen. De utøverne som hadde seire i fem av syv Golden League-stevner i løpet av sesongen var med på deling av 1 million US dollars, men de fikk del i premien uten å delta i IAAF World Athletics Final.

Den første finalen ble holdt i Monaco på det nye stadionet Stade Louis II, i Fontvieille. Det viste seg at det var for lite til at sleggekast kunne arrangeres her, derfor ble denne øvelsen de første årene arrangert i Szombathely, Ungarn på Stadion Rohonci Út, uken før. Det siste IAAF World Athletics Final ble avholdt i Thessaloniki, Hellas, september 2009. 

## Finalene

## Eksterne lenker
* Offisiell nettside 2003
* Offisiell nettside 2004
* Offisiell nettside 2005
* Offisiell nettside 2006
* Offisiell nettside 2007
Kattemynte

**Kattemynte** (*Nepeta cataria*) er en urt i slekten kattemynter, som tilhører leppeblomstfamilien og stammer fra Mellom-Europa, Vest- og Sentral-Asia. Blomstene er enten helt blå, eller hvit-rosa. Planten er nok best kjent for sin opphissende egenskaper overfor katter, derav også navnet.

Kattemynte er en flerårig urt som blir omkring 40–100 cm høy og trives på kalkholdig grunn. Blomsterkronen er normalt hvit med røde prikker på underleppen. Krona danner tallrike, tette kranser på en akslignende blomsterstand i toppen av hovedstengelen. Kultiverte planter kan variere i vekstform og blomsterfarger. Den blomstrer normalt i juli-august.

## Effekt på katter
Kattemynte inneholder 0,2-0,7 prosent eteriske oljer. Kommersielle produkter, som framstilles fra oljen av *Nepeta cataria, canariabus* og noen andre arter i slekten kattemynter, som retter seg mot tamkatter (og katteeiere) selges gjerne i zoobutikker og hos veterinærer under navn som *catnip* og *katteparfyme* med mer. Kattenes reaksjon på virkestoffet i planten har også gitt den tilnavnet *kattehasj*.

Den aktive komponenten i kattemynte er nepetalakton (C10H14O2). Den allmenne oppfatningen er at denne komponenten trigger kattens feromoner og gir en slags parings- eller lystfølelse, noe som får den til å oppføre seg unormalt. Effekten varer vanligvis i 5–15 minutter.

Kattunger under tre måneder viser vanligvis ingen spesielle reaksjoner eller interesse for kattemynte. Eldre katter kan derimot bli svært oppspilte og rulle seg, gni seg, hoppe, sprette og male av ubegrenset glede og velbehag. Noen hannkatter kan bli aggressivt opphisset (særlig ukastrerte).

## Medisinsk bruk
Kattemynte kan også ha en medisinsk virkning på mennesker og har tradisjonelt blitt brukt for en rekke lidelser. Bruk inkluderer sovemiddel, muskelavslappende og i noen grad som beroligende middel. Bruken av kattemynte som medisin er i dag svært uvanlig og er erstattet av farmasøytiske produkter.

## Referanser




## Eksterne lenker
* 
* Erowid – Catnip
* Rolv.no - Bilder av kattemynte
Brit Sørensen

: *Se [[Britt Sørensen]] for å lese om forfatteren fra Farsund*

**Brit Sørensen** (født 16. november 1923, død 1. oktober 2008) var en norsk skulptør og billedkunstner. Hun var gift med grafiker, tegner og illustratør Hans Gerhard Sørensen fra Stokke.

I 1980 ble hun tildelt Vestfold fylkeskommunes kunstnerpris.

## Eksterne lenker
* CV hos Kunstnernes informasjonskontor
* Kort biografi
Peter Cook

**Peter Edward Cook** (født 17. november 1937, død 9. januar 1995) var en engelsk satiriker, forfatter og komiker.

Cook oppfattes som en av de ledende komikere innen den britiske satireboomen fra 1960-årene. Stephen Fry har beskrevet ham som den 'morsomste mann som noen gang trakk pusten'. 

## Filmografi
* *[[The Wrong Box]]* (1966)
* *[[Alice i Eventyrland (1966)|Alice i Eventyrland]]* (1966): Den gale hattemaker
* *[[Bedazzled (film)|Bedazzled]]* (1967)
* *[[A Dandy in Aspic]]* (1968)
* *Monte Carlo Or Bust*
* *[[The Rise and Rise of Michael Rimmer]]* (1970)
* *[[Find the Lady]]* (1976)
* *[[Hunden fra Baskerville (film)|Hunden fra Baskerville]]* (1978): Sherlock Holmes
* *Derek and Clive Get the Horn* (1979)
* *[[Yellowbeard]]* (1983)
* *[[Supergirl (film)|Supergirl]]* (1984)
* *[[Prinsessebruden (film)|Prinsessebruden]]* (1987): Den imponerende presten
* *[[Whoops Apocalypse]]* (1986)
* *[[Without A Clue]]* (1988)
* *Getting It Right* (1989)
* *[[Great Balls of Fire! (film)|Great Balls of Fire!]]*(1989)

## Referanser


## Eksterne lenker
*
NS-monumentet

**«NS-monumentet»** på Stiklestad i Nord-Trøndelag ble reist i 1944 og innviet av Vidkun Quisling, leder i Nasjonal Samling (NS) og «ministerpresident» under krigen, i forbindelse med NS' olsokstevne i juli dette året. Monumentet ble knyttet til det fascistiske partiet NS og landets «urgermanske» vikinghistorie. Minnesmerket, som bestod av en bautastein («stiklestøtta»), et relieff med motiv av «Olav den helliges fall» og et trappeanlegg, ble revet rett etter krigen.

### Etter andre verdenskrig
Kort tid etter frigjøringa våren 1945 rev motstandsfolk «NS-monumentet», knuste relieffet og gravde bautaen ned i en grøft like bak den gamle olavstøtta som ble satt opp igjen. I 1995 gikk imidlertid fylkesmannen i Nord-Trøndelag inn for å avdekke NS-bauaten, i 2005 ville Justismuseet stille den ut på Kalvskinnet i Trondheim  og i desember 2007 tok Stiklestad Nasjonale Kultursenter (SNK) til orde for å synliggjøre monumentet som et minnesmerke over denne delen av krigshistorien. Men grunneieren Fortidsminneforeningen sa nei. Bautaen ble avdekket en kort stund i 2009. Også i 2013 ble det foreslått å grave opp den knekte nazibautaen og gjenreise den på Stiklestad.

## Se også
* «Olavsstøtta», et enklere olavsmonument på samme sted reist 1807 og gjenoppført 1945
## Referanser


## Eksterne lenker
* Stiklestad.no om St. Olavs støtte og NS-bautaen
* Om NS-monumentet og NS' landstevne på Stiklestad 1942-1944 i ''Verdalsboka : Verdal 1940-1945'' side 197-205
* nrk.no 21.7.2014: ''Her vil Vigrid ha dåp og seremonier''
* 
* Digitalt Museums bilder fra innvielse
Kari Storækre

**Kari Storækre** (født 1950) er en norsk journalist, programleder og gründer som var ansatt i NRK. Hun var senere med på å etablerte Nordic Channel i Sverige.

## Bakgrunn og virke
Storækre var tidligere gift med Arne Treholt, men benyttet seg av adgangen til å kreve skilsmisse etter at han hadde blitt dømt til 20 års fengsel for spionasje i det som ble kjent som Treholt-saken. Hun arbeidet i flere år i NRK, opprinnelig i *[[Dagsnytt]]*. I 1983 ledet hun informasjonsserien *[[Datahverdag]]*. Da Treholt ble arrestert var hun programleder for programmet ''Unnskyld at jeg spø''r i NRK fjernsynet. NRK-ledelsen valgte da å ta henne av luften, med den begrunnelse at hun ville skade programmet på grunn av sin tilknytning til Treholt-saken. Etter mye offentlig diskusjon ble beslutningen omgjort.

Hun flyttet senere til Sverige, der hun giftet seg med TV-programlederen og &#8209;produsenten Åke Wilhelmsson. Sammen startet de Nordic Channel, nåværende TV5, og produserte på slutten av 1980-årene et frokost-TV-program. De driver nå selskapet TV-skolan i Sverige, som bl.a. arrangerer kurs for folk som skal på TV.

I 1985 utga hun boken *[[God tur til Paris]]* om Treholt-saken. Tittelen er en henspilling på at Treholt hadde fortalt henne at han skulle til Paris, da han egentlig skulle reise til Wien for å møte KGB-agenten Gennadij Titov i 1984. I boken beskriver hun Treholt-saken slik hun oppfattet den, og gjengir også private brev fra Arne Treholt. Boken har blant annet blitt oversatt til svensk og dansk. Hun utgav en ny bok om Treholt-saken i 1993.

## Litteratur
* 1993: *I søkelyset*, Curious, Stockholm, ISBN 91-630-2241-9, ISBN 91-630-2201-x (svensk *«Spionhustrun» skärskådad*, oversatt av Åke Wilhelmsson, Curious, Stockholm, ISBN 91-630-2248-6)
* 1985: *God tur til Paris*, Gyldendal, Oslo, ISBN 82-05-16307-3 (svensk *Min historia*, oversatt av Åke Wilhelmsson, Viva, Stockholm, ISBN 91-614-0071-8)

## Referanser
Trikloretylen

**Trikloretylen** er et halokarbon, vanligvis brukt som et industrielt løsningsmiddel, og kjent som **trikloreten** iflg. IUPAC. Innen industrien er det referert til ved forkortelsene **TCE**, **Trike** og **tri**, og det er solgt under flere handelsnavn.

I tillegg til dets industrielle anvendelser, ble trikloroetylen brukt fra omkring 1930 som et volatilt anestetika og analgesi i millioner av pasienter, før dets toksiske egenskaper ble påvist.

## Forgiftning
Eksponering for tri kan gi skader på lever og nyre. Symptomene på akutt eksponering ligner på alkoholforgiftning, som begynner med hodepine, svimmelhet og forvirring og utvikler seg med økende eksponering inntil bevisstløshet. Mye av kunnskapen om trikloretylen sine helseeffekter er basert på yrkesmessig eksponering.

## Brønnforurensning
Tri-forurenset grunnvann og drikkevann fra industrielle utslipp kan utgjøre en stor risiko for menneskers helse, og har blitt koblet til utviklingen av Parkinsons sykdom.

## Tidligere medisinsk bruk
I 1960-årene mistet tri sin popularitet i Nord-Amerika og Europa til fordel for kraftigere anestetika som halotan.

Ved innånding påvirker tri sentralnervesystemet, og resulterer i langsom induksjon av generell anestesi hvilket er mindre ønskelig til medisinsk bruk. Ved lave konsentrasjoner er det relativt lite irriterende for luftveiene, mens i høyere konsentrasjoner kan det oppstå takypné (unormalt raskt åndedrett). Dysfunksjon av kranialnerven (spesielt den femte kranienerven) var vanlig da tri ble brukt til anestesi via CO2-absorberende systemer. Tri-anestesi har vist seg å gi lavere grad av muskelavslapping enn det som er tilstrekkelig for operasjon.

## Referanser
Verktøymaskin

En **verktøymaskin** er en stasjonær maskin for metallarbeid som kan brukes til fremstilling av verktøy og produkter, og kan for eksempel utføre frese- og/eller dreieoperasjoner. De kan være manuelt styrte eller datastyrte (CNC). Noen verktøymaskiner kan være så små at man kan trille dem på hjul mens andre veier flere 10-talls tonn.  

## Se også

* Maskinverktøy, et håndholdt motordrevet verktøy

## Eksterne lenker
* Mori Seiki
* KSMV
Kontinentalcupen i friidrett

**Kontinentalcupen i friidrett** (), tidligere **Verdenscupen i friidrett** (), er et internasjonalt friidrettsstevne der verdensdeler samler sine beste utøvere. Verdenscupen er i dag arrangert av IAAF hvert fjerde år og verdensdelene som stiller er Afrika, Amerika, Asia-Pacific og Europa.

Tidligere var også større friidrettsnasjoner som Russland, Tyskland og USA representert separat. Det stilte da vanligvis fem verdensdeler og tre nasjoner til konkurransen, både for kvinner og menn. Vinnerne av den forutgående Europacupen i friidrett og nummer to her kunne stille nasjonslag, sammen med USA. Dersom stadionet har ni løpebaner har arrangørlandet mulighet til å stille eget nasjonslag.

## Arrangørland og vinnere
### Verdenscupen

### Kontinentalcupen

## Referanser


## Eksterne lenker
* 
*
Enare

**Enare** (finsk: *Inari*; enaresamisk: *Aanaar*; skoltesamisk: *Aanar*; nordsamisk: *Anár*) er en kommune i landskapet Lappland i det nordlige Finland. Enare kommune hadde .

I areal er Enare Finlands største kommune med . Kommunen har grenser mot nabokommunene Enontekis, Kittilä, Sodankylä og Utsjok. I vest grenser Enare til Kautokeino og Karasjok og i nordøst til Sør-Varanger i Norge. I øst går grensa mot distriktet Petsjenga i Russland. Kommunesenteret er Ivalo. Nordvest for byen ligger det mindre tettstedet Enare med rundt 500 innbyggere.

## Geografi
Den fiskerike Enaresjøen, som er Lapplands største innsjø, ligger i kommunen. Elvene Ivalojoki og Lemmenjoki munner ut i innsjøen, som har utløp gjennom Pasvikelva (finsk: *Paatsjoki)*. Nord i kommunen renner Neidenelva (finsk: *Näätämöjoki*) inn i Norge. Urho Kekkonen nasjonalpark og Lemmenjoki nasjonalpark ligger begge i kommunen, likeså Vätsäri ødemarksområde. Store skogs- og villmarksområder, skogbruk og reindrift er viktige næringer. Turisme er blitt en viktig næring, spesielt knytta til vintersportsstedet Saariselkä. 

E75 går gjennom kommunen. Ivalo lufthavn har daglige ruteflygninger til Helsingfors.

## Samisk språk og kultur
Urbefolkningen i Enare er samisk, og kommunen har fire offisielle språk: finsk, nordsamisk, enaresamisk og skoltesamisk. Bare 5,8 %  av befolkningen er samisktalende, men nesten 30 % regner seg som samer. UNESCO klassifiserer enaresamisk og skoltesamisk som *alvorlig utrydningstruede* språk fordi de stort sett bare tales av eldre mennesker. Bygda Sevettijärvi er et senter for skoltesamisk språk og kultur

Det finske sametinget har sete i Enare; her ligger også det samiske museet Siida.

## Historie
Kommunen fikk vegforbindelse i 1929 da Ishavsvegen fra Sodankylä til Petsamo ble bygget.

## Referanser


## Eksterne lenker
*
Dikson (Krasnojarsk)

**Dikson** (russisk: Диксон) er en isolert bosetning i Krasnojarsk kraj i Russland. Befolkningstallet har gått jevnt nedover etter Sovjettiden, fra omkring 5000 innbyggere midt på 1980-tallet, til mellom 500 og 1000 i dag.

Dikson er den nordligste havnen i Russland, og en av de nordligste bebyggelser i verden. Vinteren starter i midten av september august, og varer frem til mai. Fra 5. mai til 10. august har stedet midnattssol, og tilsvarende har to av vintermånedene ikke dagslys.

I 1942 ble stedet beskutt av det tyske militærskipet «Admiral Scheer».

## Eksterne lenker
* 
* Uoffisielt nettsted 
* Bilder på panoramio.com
Rødøy kommunestyre 1988−1991

**Rødøy kommunestyre 1988−1991** er en oversikt over representanter og vararepresanter i Rødøy kommunestyre etter kommunestyrevalget i 1987.

## Kommunestyrevalget 1987

### Tverrpolitisk Valgliste (6 representanter)

### [[Det norske Arbeiderparti]] (5 representanter)

### [[Rødøy Fellesliste]] (4 representanter)

### [[Senterpartiet]] (2 representanter)

### [[Høyre]] (2 representanter)

### [[Kristelig Folkeparti]] (2 representanter)

## Kilder
* Arkivet, Rødøy kommune
Symfoni nr. 94 (Haydn)

Haydns **symfoni nr. 94** har fått navnet **paukeslagsymfonien**. Den går i G-dur og er skrevet i ca. 1791.

Symfoni nr. 94 er en symfoni med fire satser, den første i sonatesatsform, den andre er en langsom variasjonsform, den tredje er en hurtig menuett – dans i 3-takt og den fjerde er en hurtig sats, rondo. Den har en ABACADA-form. 

Andresatsen viser at Haydn ikke bare var en dyktig komponist, men også en komponist som likte å spøke. Navnet Paukeslagssymfonien har den fått på grunn av andresatsen. Den begynner han med en stille voggevise som spilles to ganger. Så, plutselig, smeller paukene til med et slag av full styrke. Det sies at fyrst Esterhäzy og flere av adelen hadde en tendens til å sovne under de langsomme satsene, og at Haydn skal ha blitt inspirert til uttrykk som dette av Esterhäzys irriterende vane.

Tredjesatsen går i 3-delstakt. Også her kan man høre at temaet fra første sats kommer igjen.

Gjennomføringens kunst var noe Haydn behersket, og hans arbeid med tematikk og symfoniske prinsipper var veldig bra. Haydn brukte ett eller flere temaer som kom igjen og igjen, men i vekslende harmonisk drakt. Temaene var så enkle, at de nesten kunne brukes ubegrenset, og ofte klarte de seg uten et kontrastpreget sidetema, på grunn av den sterke symfoniske strukturen. Dette kommer tydelig fram i symfoni nr. 94.
Unibuss (andre betydninger)

**Unibuss** kan vise til:

* Unibuss – et rutebusselskap, heleid av Oslo kommune
* Unibuss Ekspress – et ekspressbusselskap, heleid av Unibuss
* Unibuss Tur – et turbusselskap, heleid av Unibuss
* Unibuss (Drammen) – et fremkommelighetsprosjekt for kollektivtrafikken i Drammen, startet i 2004
Wesseln

**Wesseln** er en kommune i kretsen Ditmarsken i Schleswig-Holstein, Tyskland. Wesseln hører under Büsums amt, og lå før 1. januar 2008 i Weddingstedts amt. Kommunen grenser til kretshovedstaden i Ditmarsken; Heide.

Folketellinger viser at innbyggertallet i kommunen var 229 i 1855, 289 i 1905, 287 i 1925, og 1339 i 2005. Innbyggertallet lå den 30. desember 2006 på 1349.

## Referanser


## Eksterne lenker
*
Falkenberg kommune

**Falkenberg kommune** er en kommune i Hallands län i landskapet Halland i Sverige. Kommunens administrasjonssenter ligger i Falkenberg.

## Tettsteder
Falkenberg kommune har 18 tettsteder. I tabellen oppgis antall innbyggere per 31. desember 2020.

## Politikk
Kommunen består i kommunevalget av to valgkretser og tjueseks valgdistrikt. I landstingsvalet utgjør kommunen en krets sammen med Hylte kommune, ved riksdagsvalet er Hallands län en valgkrets og ved EU-parlamentsvalget er hele Sverige en valgkrets.

De kommunale nemndene er *Barn- & utbildningsnämnden*, *Bygglovsnämnden*, *Kultur- och fritidsnämnden*, *Miljö- och hälsoskyddsnämnden*, *Socialnämnd*, *Tekniska nämnden* og *Valnämnden*.

## Referanser
Marcus Schenkenberg

**Marcus Schenkenberg** (født **Marcus Lodewijk Schenkenberg van Mierop** 4. august 1968 i Stockholm) er en svensk mannlig supermodell, skuespiller og TV-personlighet. 

Schenkenberg er en av verdens best betalte mannlige supermodeller. Han er kjent for sin muskulære, proporsjonale kropp, og er ofte avbildet med bar overkropp og stramme, vaskebrettlignende magemuskler. Han ble oppdaget av den amerikanske fotografen Barry King mens han gikk på rollerblades på Venice Beach, California. 

Han er mest kjent for sine Calvin Klein-reklamer, og har også vært modell for Versace og Iceberg.

## Filmografi
Schenkenberg spilte figuren «Tiny» i filmen *[[Prince Valiant]]* (1997)
* *Modern Talking* (1999)
* *Hostage* (1999) (hovedrolle)
* *Dinner Rush* (2000)

Han har også hatt en rolle i TV-serien V.I.P. med Pamela Anderson i 1998.
* Wetten, dass..? (2000, Tyskland)

Han er omtalt i forbindelse med filmen *Terminator Salvation: The Future Begins*.

## Referanser


## Eksterne lenker
* 
*